Z A P I S N I K
36. sjednice Vijeća Mjesnog odbora Dubrava - središte,
održane 14. lipnja 2024.
u prostoru objekta mjesne samouprave, Međugorska 55,
s početkom u 18:00 sati




NAZOČNI ČLANOVI VIJEĆA: Ivana Blažević, Raco Jaković, Marija Orešić, Damir Nehyba, Ivana Lulić, Lucija Matić, Božidar Macan, Antonija Majić

NENAZOČNI ČLANOVI VIJEĆA : Svan Relac


Predsjedava Ivana Blažević, predsjednica Vijeća.

Zapisnik vodi: Ivana Blažević, predsjednica Vijeća.


	Predsjednica konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 36. sjednicu Vijeća Mjesnog odbora.

	Bez rasprave, jednoglasno  Vijeće prihvaća tekst Zapisnika 35. sjednice Vijeća, održane 09. svibnja 2024.., bez izmjena.

Predsjednica predlaže dopunu dnevnog reda :

1. Prijedlog za redovito održavanje tramvajskih tračnica i okolne infrastrukture od strane ZET-a - donošenje zaključka
2. Prijedlog za postavljanje dodatne vertikalne signalizacije u Ulici Sv. Leopolda Mandića u blizini OŠ dr. Ante Starčevića - donošenje zaključka 



D N E V N I    R E D:

1. Prijedlog izmjene termina aktivnosti u Planu potreba za aktivnostima, programima i projektima unapređenja kvalitete života građana Mjesnog odbora Dubrava - središte u 2024. - donošenje zaključka
2. Prijedlog za uklanjanje pješačkog prijelaza na Aveniji Dubrava – donošenje zaključka
3. Prijedlog za redovno održavanje k.č. 5660/1 i 4159/20 k.o. Dubrava – donošenje zaključka
4. Prijedlog za redovito održavanje tramvajskih tračnica i okolne infrastrukture od strane ZET-a - donošenje zaključka
5. Prijedlog za postavljanje dodatne vertikalne signalizacije u Ulici Sv. Leopolda Mandića u blizini OŠ dr. Ante Starčevića - donošenje zaključka 
6. Pitanja, prijedlozi i obavijesti.



Ad 1. Prijedlog izmjene termina aktivnosti u Planu potreba za aktivnostima, programima i projektima unapređenja kvalitete života građana Mjesnog odbora Dubrava - središte u 2024. 

Predsjednica usmeno informira nazočne o predmetu rasprave i odlučivanja.
U raspravi sudjeluju svi prisutni.
Vijeće jednoglasno donosi

Z A K LJ U Č A K
o prijedlogu izmjene termina aktivnosti u Planu potreba za aktivnostima, programima i projektima unapređenja kvalitete života građana Mjesnog odbora Dubrava - središte u 2024.

I. Vijeće Mjesnog odbora Dubrava – središte je suglasno s prijedlogom izmjene termina aktivnosti u Planu potreba za aktivnostima, programima i projektima unapređenja kvalitete života građana Mjesnog odbora Dubrava - središte u 2024.

II. Planirana aktivnost sadnja voćaka za obilježavanje početka škole prvašića pomiće se na termin u jesen 2024.


Ad 2. Prijedlog za uklanjanje pješačkog prijelaza na Aveniji Dubrava 

Članovi Vijeća primili su pisani materijal uz poziv.
U raspravi sudjeluju svi prisutni.
Vijeće jednoglasno donosi

Z A K LJ U Č A K
o prijedlogu za uklanjanje pješačkog prijelaza na Aveniji Dubrava

I. Vijeće Mjesnog odbora Dubrava – središte nije suglasno s prijedlogom za uklanjanje pješačkog prijelaza na Aveniji Dubrava kod k.br.45.

II. Vijeće Mjesnog odbora Dubrava – središte smatra prijelaz izuzetno važnim jer isti koristi veći broj građana, ali se slažemo da se radi o opasnom prijelazu za pješake i  vozače.
 
III. Smatramo da je potrebno dodatno obilježiti prijelaz na način da se poboljša njegova vidljivost, ali i vidljivost pješaka te sukladno tome predlažemo da se postavi vertikalna signalizacija kojom se upozorava na postojanje pješačkog prijelaza, horizontalna svjetlosna signalizacija te da se dodatno osvjetli cijela dužina pješačkog prijelaza reflektorima.



Ad 3. Prijedlog za redovno održavanje k.č. 5660/1 i 4159/20 k.o. Dubrava

U raspravi sudjeluju svi prisutni.
Vijeće jednoglasno donosi




Z A K LJ U Č A K
o prijedlogu za redovno održavanje k.č. 5660/1 i 4159/20 k.o. Dubrava

I. [bookmark: _Hlk170118086]Vijeće Mjesnog odbora Dubrava – središte zahtjeva redovito održavanje k.č. 5660/1 i 4159/20 k.o. te da se za troškove održavanja terete vlasnici lokacija.

II. Vijeće Mjesnog odbora Dubrava – središte smatra da obje lokacije predstavljaju opasnost za javno zdravstvo zbog prisutmosti glodavaca i insekata, primarno komaraca, koji uvelike narušavaju kvalitetu života građana.



Ad 4. Prijedlog za redovito održavanje tramvajskih tračnica i okolne infrastrukture od strane ZET-a

Predsjednica obavještava prisutne o predmetu rasprave i odlučivanja
U raspravi sudjeluju svi prisutni.
Vijeće jednoglasno donosi

Z A K LJ U Č A K
o prijedlogu za redovno održavanje tramvajskih tračnica i okolne infrastrukture od strane ZET-a


I. Zbog događaja koji se dogodio 13. lipnja 2024. u popodnevnim satima na lokaciji Avenija Dubrava ispred k.br. 39, Vijeće Mjesnog odbora Dubrava – središte zahtjeva hitnu sanaciju te redovito održavanje tramvajskih tračnica i okolne infrastrukture od strane ZET-a 
II. Prilikom spornog događaja, brzom intervencijom građana te zaustavljanjem prometa na lokaciji izbjegnute su ljudske žrtve jer da promet nisu momentalno zaustavili, udarom automobila u izbačenu betonsku ploču moglo je doći do izuzetno opasnih, a vjerojatno i smrtnih posljedica za sudionike u prometu. 
III. Vijeće Mjesnog odbora Dubrava – središte godinama upozorava na izuzetno loše stanje prometnice od okretišta Dubrava u smjeru istoka, a posebice sa sjeverne strane prometnice.


Ad 5. Prijedlog za postavljanje dodatne vertikalne signalizacije u Ulici Sv. Leopolda Mandića u blizini OŠ dr. Ante Starčevića

Predsjednica obavještava prisutne o predmetu rasprave i odlučivanja.
U raspravi sudjeluju svi prisutni.
Vijeće jednoglasno donosi


Z A K LJ U Č A K
o prijedlogu za postavljanje dodatne vertikalne signalizacije u Ulici sv. Leopolda Mandića u blizini OŠ dr. Ante Starčevića


I. Vijeće Mjesnog odbora Dubrava – središte zahtjeva hitno postavljanje dodatne vertikalne signalizacije u Ulici sv. Leopolda Mandića u blizini OŠ dr. Ante Starčevića.
II. Kako je u samo dva tjedna lipnja 2024. došlo do dvije prometne nesreće u kojoj su ozlijeđena djeca, također je potrebna hitna realizacija svih do sada donesenih Rješenja vezanih uz povećanje prometne sigurnosti u blizini OŠ dr. Ante Starčevića u Ulici sv. Leopolda Mandića.
III. Vijeće Mjesnog odbora Dubrava – središte zahtjeva da s početkom školske godine 2024./2025. MUP – sektor Prometne policije osigura redovite dolaske prometnog policajca na navedenu lokaciju
IV. Također, Vijeće Mjesnog odbora Dubrava – središte predlaže Gradskom uredu za obrazovanje, sport i mlade da redovito održava aktivnosti usmjerene i prema djeci, ali i prema roditeljima vezano na sigurnost djece u prometu, a primarno na ponašanje svih sudionika u prometu, ali i o informiranju koja su prijevozna sredstva dozvoljena djeci za upravljanje. 



Ad 6. Pitanja, prijedlozi i obavijesti.

Od strane građana zaprimljena je obavjest da se u Ulici križnog puta, gdje je nedavno završena obnova asfalta, poslije svake kiše zadržava veća količina vode što ukazuje da posao nije odrađen na odgovarajući način te se moli obavještavanje odgovornih o problematici te se traži njihovo očitovanje na ovaj prigovor.

Po Zaključku KLASA: 024-08/24-003/862, URBROJ: 251-13-11-5/010-24-4 od 22. travnja 2024. zaprimljen je odgovor g. Jelavića, voditelja Četvrtog područnog odsjeka komunalnog redarstva kojim nas obavještava da navedena problematika nije u njihovoj nadležnosti. Moli se hitno daljnje postupanje prema nadležnim službama obzirom na razimu opasnosti koju nepravilnost predstavlja.
[bookmark: _GoBack]

Dovršeno u 19:15 sati.

KLASA: 024-08/24-003/1257
URBROJ: 251-13-11-5/010-24-2


Zapisnik sastavila:  							Predsjednica 
Ivana Blažević, 						   Vijeća Mjesnog odbora
predsjednica Vijeća Mjesnog odbora				       Dubrava – središte

                                                                                                          Ivana Blažević


